 Marwo Edna Aadan oo hadalkeeda sii wadata ayaa ku baaqday in si mug leh loo qaato kaadhka codbixinta waxaanay tidhi Dumarow madaama oo aynu 50 nahay dadka ku nool somaliland, yaanay tiradeenu meeshaas ka maqnaan oo dalkeena tirada ku nool oo sax ahi inay soo baxdo ayaan doonayaa, dhib kasta hakugu qaadato, abaaro kasta ha dhacaan, gaajo iyo haraad wixii imanaya ilaahay ayaa keenay oo inaga dul qaadaya laakiin waa inaad u dhabar adaygtaan oo aad safka u gashaan oo aad kaadhkii doorashada qaadataan ayaan kula dardaarmayaa somaliland rag iyo dumarba, jiritaankeena ayaa ku xidhane, Hadhow waxaad doonto samee, cida aad doontana u code ima khusayso taasi laakiin madax ka kow in layna tiriyo ayaan rabaa, inaynu jirno in la ogaado ayaan rabaa, inaan cudud balaadhan oo buuxda oo xoog leh in la ogaado ayaan rabaa. 